Alan Benitez, fundașul echipei Cerro Porteno (Paraguay), a fost eliminat în finalul partidei disputate împotriva celor de la Colo Colo (Chile), scor 1-1, în Grupa A din Copa Libertadores.
Alan Benitez, fault grosolan în finalul meciului dintre Cerro Porteno și Colo Colo
De la margine au fost dictate șapte minute suplimentare, dar faultul comis de Benitez asupra lui Maximiliano Joel Falcon Picart a avut loc în minutul 90+10.
Fundașul paraguayan și-a călcat adversarul din spate, chiar sub privirile arbitrului, și a primit direct cartonaș roșu.
Reacțiile nu au întârziat să apară pe rețelele de socializare, internauții cerând ca Benitez să nu mai fie lăsat să joace fotbal: „A vrut să-i rupă piciorul”, „Suspendare pe viață”, „Ar trebui arestat!”.
Golurile meciului disputat pe Estadio General Pablo Rojas din Asuncion au fost marcate de Carlos Palacios (Colo Colo, '23, penalty) și Federico Carrizo (Cerro Porteno, '35).